Middelsstore, kraftige, brunrøde eller mørke trebukker. Antennene er rundt halvparten av kroppslengden, nokså kraftige mot spissen, sagtakkede (hos hunnen) eller kamformede (hos hannen) i alle fall i spissen. Pronotum er rundet med en butt tann noe bak midten på hver side. Dekkvingene nesten jevnbrede, med en krum fure fra hver "skulder" og et stykke bakover. Beina er nokså tynne og middels lange.